Universitato de Esperanto

Universitato de Esperanto estas projekto kolekti plenlongajn universitatajn kursojn, originale prezentitajn en universitatoj tra la mondo, filmitajn kaj poste en aparta retejo prezentitajn, kiel kursoj tute en la Internacia Lingvo Esperanto. Ĉiuj kursoj estis origine instruataj al studentoj kaj dum tio filmataj.

 Celo 
La intenco estas, ke en evoluo de la projekto ĉiuj lecionoj estu haveblaj en interreto sub permesilo de Krea Komunaĵo (Creative Commons).el anglalingva prezento de la projekto en ties retejo En esperant- kaj anglalingva prezento de la projekto en ties retejo estas elstarigata, ke "La kursoj estas ne pri Esperanto aŭ pri Esperanto kaj lingvistiko; la kursoj koncernu temojn de intereso ĝenerala al la akademia mondo: historio, filozofio, psikologio, sociologio, natursciencoj kiel biologio aŭ astronomio ktp."

 Historio 
La unuaj universitataj kursoj okazis en januaro kaj februaro 2012 por celebri la 125-jaran datrevenon de Esperanto, kaj por kuncelebri la internacian jaron de Alan Turing. La unuaj du kursoj komplete filmitaj kaj enretigitaj estis instruataj en la projekto "Esperanto-Insulo", sur la insulo Hajnano de Ĉinio inter la 11-a de januaro kaj la 12-a de februaro 2012:
 kurso de profesoro Federico Gobbo pri Historio kaj Filozofio de la Informadiko kadre de 20 lecionoj de po 2 horoj
 kurso de profesoro Ron Glossop pri la temo Alfronti Militon same kadre de 20 lecionoj de po 2 horoj.
 Intertempe aldoniĝis tria, komplete filmita kurso, de profesoro Amri Wandel pri Astronomio kaj Astrofiziko, kadre de 33 lecionoj de po horo.el la esperantlingva prezento de la projekto en ties retejo

 Kritiko 
Sole 1% de la lingvoj en la mondo estus uzataj en universitata edukado(angla) Pieter C. Muysken, "Translation, Language Endangerment and Revitalization", En: Translingualism, Translation and Caribbean Poetry: Mother Tongue Has Crossed the Ocean, 2022, Amsterdam University Press. (En ĝi estas ankaŭ teksto pri Esperanto).. Organizi universitatajn kursojn en Esperanto estas granda defio(eo) Debato: Esperanto - Peranto de aliaj konoj pro manko de sufiĉe da kursomaterialoj, reta vortaro kaj tekstaro kun scienca kaj teknika terminologiaro (eo) Tradukado de sciencaj kaj teknikaj tekstoj. La Universitato de Esperanto ne sukcesis ĝis nun realigi ligilojn al aliaj bibliotekoj kaj fontoj kiuj rilatas al esperantlingvaj universitataj studoj(eo) Bibliotekoj kaj Universitato de Esperanto, 2017. aŭ por transformiĝi en Distancan Esperanto-Universitaton(en) Adam ENG, Distance Esperanto University, YouTube(en, eo) Adam ENG, Kiel formi Distancan Esperanto-universitaton (DEU) ?.

 Referencoj 

 Eksteraj ligiloj 

 retejo universitato.info pri la projekto  kaj 

Kategorio:Esperantlingvaj retejoj
Kategorio:Edukado de Esperanto
Kategorio:Retejoj aperintaj en 2012
Kategorio:Esperanto en 2012